Järelevalve tulemusel on kõrghoonete elektriohutus märkimisväärselt paranenud
Tehnilise Järelevalve Amet (TJA) on kahel viimasel aastal kontrollinud kõrghoonete (9-korruselised ja kõrgemad hooned) elektripaigaldiste nõuetele vastavust. Kontrolli eesmärgiks on saada põhjalik ülevaade nende hoonete elektripaigaldistest, tõsta paigaldiste omanike teadlikkust kehtivatest nõuetest ning parendada hoonete elektriohutusalast olukorda tervikuna. Kaheaastase järelevalve kampaania tulemusena on kontrollitud hoonete elektripaigaldiste nõuetele vastavus tõusnud märkimisväärselt.